**Z A P I S N I K**

**11.** sjednice školskog odbora Gimnazije „Matija Mesić“ održane **15. svibnja 2018.** godine s početkom u **10:35** sati u zgradi Gimnazije.

**Nazočni:** Danijela Zekušić, Jasna Bošković, Ines Martinović, Jasmina Beljan

**Nisu nazočni:** Anita Holub, Anita Štivić, Sunčica Lovrić Mihić

Sjednici nazoči još Zlatko Markovinović, ravnatelj škole te Gorana Lavrenčić, tajnica škole.

Nakon što je predsjednica Školskog odbora Jasna Bošković utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 10. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa do 60 dana bez raspisivanja natječaja

3. Donošenje odluke o izmjeni Pravilnika o kućnom redu Gimnazije „Matija Mesić“

4. Razmatranje prijedloga i donošenje Pravilnika o obradi i zaštiti osobnih podataka u

 Gimnaziji „Matija Mesić“

5. Utvrđivanje potpunog teksta Statuta Gimnazija „Matija Mesić“

6. Razno

Predloženi dnevni red jednoglasno je prihvaćen.

**Ad 1.**

Zapisnik 10. sjednice Školskog odbora usvojen je jednoglasno.

**Ad 2.**

Kao zamjena umjesto Kristine Gelo na radno mjesto nastavnice tjelesne i zdravstvene kulture primljena je Marina Mikendić, magistra kineziologije. Budući da je Marina Mikendić zatražila sporazumni prestanak Ugovora o radu zbog prelaska u Ekonomsko-birotehničku školu, ravnatelj je predložio da se na to radno mjesto primi Kristijan Šimić, magistar kineziologije, po ugovoru do 60 dana, odnosno najdulje do 30. lipnja 2018. godine, a počevši od 16. svibnja 2018. Školski odbor jednoglasno je podržao prijedlog ravnatelja.

Nakon ravnateljevog obrazloženja članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa po ugovoru do 60 dana s predloženim kandidatom – Kristijanom Šimićem.

**Ad 3.**

Prdsjednica Vijeća učenika, Angelina Zatezalo, zamolila je ravnatelja da se vrijeme kada maturanti smiju dolaziti obučeni u svoje kostime u školu produlji sa jednog na dva zadnja dana.

Na prijedlog Vijeća učenika i uz suglasnost većine nastavnika (koji su to potvrdili potpisima), ravnatelj je predložio izmjenu članka 17. stavka 3. Pravilnika o kućnom redu.

Nakon ravnateljevog obrazloženja, članovi Školskog odbora prihvatili su prijedlog i jednoglasno donijeli

ODLUKU

o izmjeni Pravilnika o kućnom redu

Članak 1.

U Pravilniku o kućnom redu Gimnazije „Matija Mesić“ u članku 17. stavak 3. mijenja se i glasi:

Učenici završnih razreda u specifičnoj-kostimiranoj odjeću u povodu završetka srednjoškolskog obrazovanja mogu u školu dolaziti samo zadnja dva dana nastave.

Članak 2.

Ova Odluka o dopuni Pravilnika o kućnom redu Gimnazije “Matija Mesić”, Slavonski Brod stupa na snagu danom objave na oglasnoj ploči škole.

**Ad 4.**

Budući da je škola je obveznik primjene Opće uredbe o zaštiti podataka (EU) 2016/679.

Tajnica škole, Gorana Lavrenčić, ukratko je pojasnila i obrazložila Pravilnik o obradi i zaštiti osobnih podataka u Gimnaziji „Matija Mesić“. Nakon obrazloženja, članovi Školskog odbora složili su se s danim prijedlogom i jednoglasno donijeli

ODLUKU

Donosi se Pravilnik o obradi i zaštiti osobnih podataka u Gimnaziji „Matija Mesić“.

**Ad 5.**

Tajnica škole, Gorana Lavrenčić, ukratko je obrazložila da nakon dobivene prethodne suglasnosti osnivača i donesene odluke o dopuni Statuta Gimnazije „Matija Mesić“, Školski odbor treba utvrditi potpuni tekst Statuta, a radi prijave promjene u registar Trgovačkog suda.

Na temelju obrazloženja jednoglasno je donesena

 ODLUKA

Utvrđuje se potpuni tekst Statuta Gimnazije „Matija Mesić“, Slavonski Brod.

**Ad 6.**

Nije bilo pitanja i prijedloga za točku Razno.

Sjednica završila u 10:55 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.